Ný Ný er ein verkætlan, sum er gjørd í samstarvi við Bláa Kross Føroya, Megna Títt Lív og Kristin Helgadóttir. Magni Højgaard var íverksetin handan verkætlanina, sum byrjaði í 2018. Tá starvaðist hann í Bláa Krossi Føroya, har eitt av hansara mongu arbeiðum var, at koyra óynskt endurnýtsluklæðir, í tonsvís, niðan á Sandvíkarhjalla og av landinum. Í mars 2019 varð søkt um fíggjarligan stuðul til verkætlanina og fingu játtað umhvørvisstuðul á virði 120.000 kr. Ætlanin við verkstovuni er at skapa eitt umhvørvi, sum einhvør, við áhuga fyri nýtnýtslu, kann føla ognarskap í. Seymistovan er opin í veterahálvini. Endamálið við tilboðnum er at framleiða barnaklæður, men tað er eisini møguleiki, at seyma sær ymiskt úr endurnýtsluklæðum og gera ábøtur á egin klæðir. Seymistovan er opin fyri øll, ið hava áhuga fyri nýnýtslu.